ענת מיסד-כנען

ענת מְיַסֵּד-כנען (נולדה ב-26 בפברואר 1973) היא עורכת דין ישראלית המשמשת מאז ספטמבר 2021 בתפקיד הסניגורית הציבורית הארצית.

 ביוגרפיה 
נולדה בקריית טבעון, לאסתר לבית טולדנו, וד"ר גבריאל מיסד לבית מיוסט. בילדותה למדה בבית הספר "Mathilda Marks Kennedy School" בלונדון, ובנעוריה בתיכון "Greengates School" במקסיקו סיטי.

מיסד-כנען היא בעלת תואר ראשון במשפטים מהאוניברסיטה העברית בירושלים ותואר שני במשפטים מאוניברסיטת חיפה, שניהם בהצטיינות. שימשה כחברת מערכת כתב העת משפטים.מערכות משפטים לדורותיהן, באתר האוניברסיטה העברית. התמחתה בבית המשפט העליון בלשכת השופטת טובה שטרסברג-כהן, ולאחר מכן עבדה כשנתיים כפרקליטה במחלקה הפלילית בפרקליטות המדינה במחוז חיפה. בשנת 2000 פרשה מן הפרקליטות, עבדה כסנגורית בשוק הפרטי, התמחתה בפלילים וניהלה משרד עורכי דין בחיפה במשך 13 שנים.

 הסניגוריה הציבורית 
החל משנת 2011 שימשה כרפרנטית חיצונית של הסניגוריה הציבורית וסייעה בליווי סניגורים אחרים המייצגים בתיקים. בשנת 2013 הצטרפה כעובדת מן המניין לסניגוריה.

בשנת 2014 נבחרה לכהן כסנגורית הציבורית המחוזית במחוז חיפה,פוסט של הסניגוריה הציבורית ברשת החברתית פייסבוק, 26 במאי 2014. אף שימשה חברה בצוות הבכיר של הסנגוריה הציבורית. במסגרת תפקידה, יזמה והקימה את הפורום הארצי לראיות פורנזיות וריכזה את הפורום למניעת הרשעות שווא בסנגוריה הציבורית.ראו: הסניגוריה הציבורית דוח פעילות 2017, אוגוסט 2020, עמ' 133; הסניגוריה הציבורית דוח פעילות 2019, אוגוסט 2020, עמ' 81 כיום, חברה בוועדה הציבורית למניעת הרשעות שווא ותיקונן בראשות השופט בדימוס פרופ' יורם דנציגר בתור נציגת הסנגוריה הציבורית. במסגרת התמחותה העבירה קורס בפקולטה למשפטים באוניברסיטת תל אביב תחת הנושא: "עיון מחדש בראיות מדעיות".עיון מחדש בראיות מדעיות - עו"ד ענת מיסד כנען, עו"ד גל רוזנצויג, באתר אוניברסיטת תל אביב.

מיסד כנען ידועה כמבקרת של נוהלי עבודת פרקליטות המדינה.ציוץ של דניאל דולב ברשת החברתית טוויטר, 5 בינואר 2020;  – דקה 26:20 לצד זאת, חרף ביקורת ציבורית הביעה תמיכה במינויו של עמית איסמן לתפקיד פרקליט המדינה.ציוץ של גלי צה"ל ברשת החברתית טוויטר, 3 בדצמבר 2020.

 הסניגורית הציבורית הארצית 
בספטמבר 2021 בחרה בה ועדת הסנגוריה הציבורית, בראשות שר המשפטים גדעון סער, לתפקיד הסניגורית הציבורית הארצית.

בעניין פרשת השימוש ברוגלה במשטרת ישראל, ביקרה מיסד-כנען את החלטתו של היועץ המשפטי לממשלה אביחי מנדלבליט להסתפק בבחינת הפרשה בוועדה בראשות עמית מררי, המשנה ליועץ. כמו כן, מבקרת את המדיניות בתי המשפט המאשרים במרבית המקרים את בקשות צווי החיפוש של משטרת ישראל, את תנאי המעצר בישראל, תפיסת חזקת התקינות בהליך הפלילי המקובלת בישראל, מדיניות הסדרי הטיעון, ועוד. לתפיסתה:

 חיים אישיים 
נשואה לעמיחי כנען, מנהל בחברת השיווק הרפואי גאמידור דיאגנוסטיקה,הנהלה, באתר חברת גאמידור דיאגנוסטיקה. אם לשלושה ומתגוררת ביישוב נופית.

 קישורים חיצוניים 

 עו"ד ענת מיסד-כנען, באתר הסניגוריה הציבורית





 הערות שוליים 

קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:עורכי דין פליליים ישראלים
קטגוריה:ישראל: סניגורים ציבוריים ראשיים
קטגוריה:סגל אוניברסיטת תל אביב: משפטים
קטגוריה:עורכות דין פליליות ישראליות
קטגוריה:נופית: אישים
קטגוריה:ישראליות שנולדו ב-1973
קטגוריה:ישראלים שנולדו ב-1973